STA ธุรกิจถุงมือยางหนุนกำไรเด่นโบรกฯอัพกำไรปี 61 ขึ้นแนะซื้อเป้า 18.80 บ.
STA ธุรกิจถุงมือยางหนุนกำไรเด่นโบรกฯอัพกำไรปี 61 ขึ้นแนะซื้อเป้า 18.80 บ.
6 ธ.ค. 2561

บล.ฟิลลิป ระบุในบทวิเคราะห์วันนี้(6ธ.ค.) ว่า บริษัท ศรีตรังแอโกรอินดัสทรี จำกัด (มหาชน) หรือ STA จากกลยุทธ์การขายที่เน้น selective selling มากกว่าปริมาณขาย อีกทั้งการขายให้ลูกค้าจีนจะมีปัจจัยกดดันด้านราคาขายมากกว่าตลาดอื่นทำให้บริษัทมีการปรับลดเป้าปริมาณขายลงจากเดิมเช่นกัน แต่จากการดำเนินงานที่ดีขึ้นในกลุ่มถุงมือยางทำให้
ทางฝ่ายปรับประมาณการกำไรปกติขึ้นจากเดิม แต่หากมีการปรับลดยอดขายลงเหลือ 74,517 ล้านบาทลดลง 17% เทียบช่วงเดียวกันของปีก่อนภายใต้สมมติฐานปริมาณขายที่ 1.36 ล้านตันเพิ่มขึ้น 3% ราคาขายเฉลี่ย 46 บาท/กิโลกรัม ขณะที่แนวโน้ม margin คาดว่ายังอยู่ในระดับ 2 หลักได้จากส่วนช่วยของกำไรที่ดีในกลุ่มถุงมือยาง
ขณะที่ค่าใช้จ่ายจะเพิ่มขึ้นจากปริมาณการส่งออกเพิ่มขึ้นตามค่า cess ที่มีการปรับขึ้นในอัตราคงที่ที่ 2 บาท/กิโลกรัม ประมาณการกำไรสุทธิ 2,345 ล้านบาทเพิ่มขึ้น 263% เทียบช่วงเดียวกันของปีก่อนแนะนำซื้อราคาเป้าหมาย 18.80 บ.
 